CELEX: C2007/020/24
Language: fi
Date: 2007-01-27 00:00:00
Title: Asia T-345/06: Kanne 4.12.2006 — Complejo Agrícola v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/18
            
         Kanne 4.12.2006 — Complejo Agrícola v. komissio
   (Asia T-345/06)
   (2007/C 20/25)
   Oikeudenkäyntikieli: espanja
   Asianosaiset
   
      Kantaja: Complejo Agrícola S.A. (Madrid, Espanja) (edustajat: asianajajat A. Menéndez Menéndez ja G. Yanguas Montero)
   
      Vastaaja: Euroopan yhteisöjen komissio
   Vaatimukset
   
               —
            
            
               Tämä kanne on otettava tutkittavaksi
            
         
               —
            
            
               Asiakirjanäyttö on hyväksyttävä ja tutkittava
            
         
               —
            
            
               Euroopan yhteisöjen komission 19.7.2006 tekemän päätöksen 1 artikla, yhdessä päätöksen liitteen 1 kanssa, on kumottava osittain, siltä osin kuin se koskee Acebuchalesin määrittelemistä yhteisön tärkeänä pitämäksi alueeksi, ja Complejo Agrícolalle on palautettava täydet omistusoikeudet maatilan sen osan osalta, joka ei täytä ympäristöön liittyviä vaatimuksia, jotta se voitaisiin määritellä yhteisön tärkeänä pitämäksi alueeksi
            
         
               —
            
            
               Komissio on velvoitettava korvaamaan Complejo Agrícolan oikeudenkäyntikulut.
            
         Oikeudelliset perusteet ja pääasialliset perustelut
   Tämä kanne on nostettu neuvoston direktiivin 92/43/ETY mukaisesta luettelosta Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista 19.7.2006 tehtyä komission päätöstä (1) vastaan siltä osin kuin siinä mainitaan ES6120015 ”Acebuchales de la Campiña sur de Cádiz” yhteisön tärkeänä pitämien alueiden luettelossa, ottaen huomioon että kantaja omistaa tällä yhteisön tärkeänä pitämällä alueella sijaitsevan maatilan.
   Vaatimustensa tueksi kantaja väittää, että
   
               —
            
            
               Komissio on ylittänyt toimivaltansa rajat määritellessään ”Acebuchales de la Campiña sur de Cádizin” yhteisön tärkeänä pitämäksi alueeksi, ja vaikuttaessaan täten kantajan maatilaan, koska se on soveltanut virheellisesti direktiivin 92/43/ETY liitteessä I, II ja III asetettuja edellytyksiä. Lisäksi siitä, että komissio on soveltanut virheellisesti direktiivin 92/43/ETY liitteen III arviointiperusteita, on johtanut siihen, että suuri osa kantajan omistamaa sellaista maata on määritelty yhteisön tärkeänä pitämäksi alueeksi, joka ei ole ympäristöllisesti arvokasta, minkä vuoksi yhdenvertaisuuden periaatetta ja laillisuusperiaatetta on loukattu.
            
         
               —
            
            
               Kantajan omistusoikeuteen perustuvia käyttö- ja hyödyntämismahdollisuuksia on rajoitettu perusteettomasti ja suhteettomasti, siltä osin kuin on kyse maatilan niistä osista, jotka on laskettu osaksi ”Acebuchales de la Campiña sur de Cádizin” yhteisön tärkeänä pitämää aluetta mutta jotka eivät ole ympäristöllisesti arvokkaita.
            
         
               —
            
            
               Kantajalla ei ole ollut mahdollisuutta osallistua menettelyyn, jonka yhteydessä ”Acebuchales de la Campiña sur de Cádiz” määriteltiin yhteisön tärkeänä pitämäksi alueeksi, minkä vuoksi asianomaisen kuulemisen periaatetta ja oikeusvarmuuden periaatetta on loukattu.
            
         
      (1)  EUVL L 259, 21.9.2006, s. 1.